Kamu bisa jelasin ke aku soal Lempog dalam bahasa bali?

Lempog inggih punika sanganan Bali sané malakar saking kasela. Lempog mawentuk segipatpat tur akidik katos. Bahan sané kaanggén ngaryanin jaja lempog minakadi kasela, gula bali, uyah, miwah nyuh makihkih. Tata cara ngaryanin jaja lempog sané kapertama inggih punika kasela punika katugel alit-alit tur kaicalang kulitnyané. Sasampun nénten wénten kulitnyané, raris kasela punika kakukus. Risampuné kakukus, kasela punika raris kacampuhang sareng gula Bali. Yéning sampun dingin raris kasela makukus sané sampun macampuh sareng gula bali punika kagiling. Raris risampuné kagiling lempogé katugel dados potongan alit-alit marepat. Salanturnyané, ring ajeng lempogé punika raris kadagingin nyuh makikih. Lempog prasida kapanggihin ring pasar tradisional ring Bali. Yéning ring Jawi lempog punika kabaos getuk.